Document ID: 32003R0940

32003R0940
L 133/61
SLUŽBENI LIST EUROPSKE UNIJE
28.05.2003.
UREDBA KOMISIJE (EZ) br. 940/2003
od 28. svibnja 2003.
o zahtjevima za uvozne dozvole za rižu podrijetlom iz Egipta i koja dolazi iz Egipta na temelju carinske kvote utvrđene u Uredbi Komisije (EZ) br. 196/97
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 3072/95 od 22. prosinca 1995. o zajedničkoj organizaciji tržišta riže (1), kako je zadnje izmijenjena Uredbom (EZ) br. 411/2002 (2),
uzimajući u obzir Uredbu Vijeća (EZ) br. 2184/96 od 28. listopada 1996. o uvozu u Zajednicu riže podrijetlom iz Egipta i koja dolazi iz Egipta (3),
uzimajući u obzir Uredbu Komisije (EZ) br. 196/97 od 31. siječnja 1997. o utvrđivanju detaljnih pravila za primjenu Uredbe Vijeća (EZ) br. 2184/96 o uvozu u Zajednicu riže podrijetlom iz Egipta i koja dolazi iz Egipta (4), a posebno drugi podstavak njezinog članka 4. stavka 3.,
budući da:
(1)
Člankom 4. stavkom 3. Uredbe Komisije (EZ) br. 196/97 utvrđuje se da Komisija mora utvrditi jedinstveni postotak sniženja za količine za koje je podnesen zahtjev ako zahtjevi za uvozne dozvole premašuju raspoložive količine. Tim se člankom također predviđa da Komisija o svojoj odluci mora obavijestiti države članice u roku 10 radnih dana od dana podnošenja zahtjeva za dozvole.
(2)
Zahtjevi za uvozne dozvole za rižu obuhvaćenu oznakom KN 1006, podneseni od 1. rujna 2001. do 19. svibnja 2003., obuhvaćaju količinu od 32 065 tona, dok najveća količina koja će biti raspoloživa iznosi 32 000 tona riže obuhvaćene gore navedenom oznakom.
(3)
Stoga treba utvrditi jedinstveni postotak sniženja, kako je predviđeno člankom 4. stavkom 3. Uredbe (EZ) br. 196/97, za zahtjeve za uvozne dozvole koji su podneseni 19. svibnja 2003. i na koje se primjenjuju snižene carine predviđene u Uredbi (EZ) br. 2184/96.
(4)
Za tekuću tržišnu godinu ne bi se trebale više izdavati uvozne dozvole kojima se odobravaju snižene carine.
(5)
S obzirom na svoju svrhu, ova bi Uredba trebala stupiti na snagu na dan objave u Službenom listu Europske unije,
DONIJELA JE OVU UREDBU:
Članak 1.
Za zahtjeve za uvozne dozvole za rižu obuhvaćenu oznakom KN 1006, na koje se primjenjuju snižene carine predviđene u Uredbi (EZ) br. 2148/96, podnesene 19. svibnja 2003. i o kojima je Komisija bila obaviještena, izdaju se dozvole za tražene količine pomnožene s postotkom sniženja od 24,475.
Članak 2.
Uvozne dozvole u skladu s Uredbom (EZ) br. 2148/96 više se ne izdaju za zahtjeve za uvozne dozvole za rižu obuhvaćenu oznakom KN 1006 podnesene 20. svibnja 2003. ili nakon tog datuma.
Članak 3.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. svibnja 2003.

Labels: 3
17
18